বিচারপতি যশবন্ত ভার্মার বিরুদ্ধে FIR দায়েরের দাবিতে মামলা তালিকাভুক্তির সুপ্রিম আশ্বাস

নয়াদিল্লি: বিচারপতি যশবন্ত ভার্মার (Justice Yashwant Verma) বিরুদ্ধে এফআইআর (FIR) দায়ের করার দাবিতে মামলা তালিকাভুক্তির আশ্বাস সুপ্রিম কোর্টের প্রধান বিচারপতির (Chief Justice Supreme Court) । বিচারপতি ভার্মার বাড়ি থেকে অর্ধ দগ্ধ নগদ টাকা উদ্ধারের সংবাদের পরিপ্রেক্ষিতে এফ আই আর দায়ের করার অনুমতি চেয়ে মামলা। বুধবার জরুরি শুনানির আবেদন।

আবেদন তালিকাভুক্ত হচ্ছে। প্রকাশ্যে কোনও মন্তব্য করা যাবে না। হুঁশিয়ারি প্রধান বিচারপতি সঞ্জীব খান্নার (Justice Sanjiv Khanna) ।

আরও পড়ুন: ‘গুগল কর’ সরিয়ে অর্থবিল পাশ! লোকসভায় কী করল মোদি সরকার?

ওই বিচারপতির বিরুদ্ধে এফআইআর দায়ের হোক। সুপ্রিম কোর্ট প্রধান বিচারপতি ঘটনার ভিডিও এবং অর্ধ দগ্ধ টাকার ছবি প্রকাশ করে দারুণ কাজ করেছেন। মন্তব্য মামলাকারী আইনজীবীর।

এত টাকা কোন ব্যবসায়ীর কাছ থেকে মিললে কি হত? আমিও ব্যবসায়ী। এতক্ষণে ইডি, আয়কর দফতর পেছনে পড়ে যেত। শুনানিতে মন্তব্য আরেক আবেদনকারীর।

উল্লেখ্য, এমন ঘটনার পরিপ্রেক্ষিতে স্বাভাবিক ফৌজদারি তদন্তের বদলে তিন বিচারপতিকে দিয়ে ইন হাউস তদন্তে প্রধান বিচারপতির সিদ্ধান্তকে এই মামলায় চ্যালেঞ্জ করা হয়েছে।